Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Presidentti Rivlin sanoi, että Israel odottaa kiihkeästi -
loppua pitkälle konfliktille palestiinalaisten kanssa.
Presidentti Obama sanoi, että Netanjahun vaaliaaton lausunnoilla -
olisi omat seurauksensa USA:n ulkopolitiikkaan.
Iran varoitti Israelia hyökkäämästä sitä vastaan, -
sillä Iran pystyisi tuhoamaan Tel Avivin ja Haifan -
alueellisten liittolaistensa avulla.
EU:n ulkopoliittinen johtaja Mogherini tapasi toisena vierailupäivänään -
Jerusalemissa Israelin presidentin Reuven Rivlinin sekä oppositiojohtajia.
Mogherini keskusteli pääministeri Netanjahun -
ja palestiinalaispresidentti Abbasin kanssa edellisenä päivänä.
Hän toisti myös Rivlinille, että EU on sitoutunut käynnistämään -
neuvottelut Israelin ja palestiinalaisten välillä.
Arvostan hyvin paljon rooliasi ja myös näkyäsi yhteiselosta.
Toivon, että EU yhdessä muiden ystävien -
kuten USA:n ja arabimaiden kanssa -
voisi auttaa rakentamaan luottamusta ja tuomaan näköalaa rauhasta, -
turvallisuudesta sekä yhteiselosta tällä alueella.
Se olisi monin tavoin tärkeää.
Presidentti Rivlin sanoi, että juutalaisvaltio odottaa kiihkeästi -
loppua pitkälle konfliktille. Hän lisäsi, että molempien tahojen, -
myös kilpailevien palestiinalais- ryhmien, pitäisi osallistua prosessiin.
Haluaisimme kaikkien ymmärtävän, -
että me emme ole ainoastaan valmiita, -
vaan odotamme kiihkeästi tämän tragedian päättymistä. Sen lisäksi, -
että ulkopuoliset ovat vilpittömiä meitä auttaessaan, -
tiedämme, että ainoa keino lopettaa tämä konflikti on se, -
että Israel ja palestiinalaiset päättävät yksimielisesti asiasta.
Mogherini, 41-vuotias Italian entinen ulkoministeri, -
on toiminut 6 kk nykyisessä tehtävässään.
Hän painottaa EU:n vaikutusvaltaa -
Israelin suurimpana kauppakumppanina -
ja palestiinalaisten päärahoittajana, kun USA epäonnistui viime vuonna -
ponnistuksessa saavuttaa kahden valtion rauhansopimus.
Mogherini tapasi myös -
Israelin keskustavasemmisto- oppositiojohtajat Herzogin ja Livnin.
Herzog vakuutti tukevansa -
Netanjahun kapeaa oikeistohallitusta -
rauhanaloitteissa ja neuvotteluissa.
Lämpimästi tervetuloa.
Lupaan, että oppositio aikoo tukea mitä tahansa uutta prosessia.
Tärkeintä on se, että neuvotteluja käydään -
suoraan meidän ja palestiinalaisten välillä.
Yksi Euroopan alueellisista rooleista -
on eurooppalaisten ja israelilaisten ystävyyden vahvistaminen, -
jotta molemmat käsittäisivät, että meillä on paljon yhteistä, -
niin menneisyydessä, nykyhetkessä kuin tulevassakin, -
ja että jaamme näitä monimutkaisuuksia.
Tiedämme varsin hyvin, -
että turvallisuuden ja rauhan on kuljettava käsi kädessä.
Jotkut EU-diplomaatit uskovat Mogherinin ajattelevan, -
että EU:n diplomatialle on nyt tilausta, -
kun USA ei ole ryhtynyt uuteen ponnistukseen -
Obaman kauden viimeisen 1,5 vuoden ollessa käsillä.
28-jäseninen EU on kuitenkin syvästi jakautunut Lähi-idän kysymyksissä.
Monien palestiinalaisten mielestä USA on liian läheinen Israelille.
Israel puolestaan suhtautuu epäluuloisesti EU:n hallituksiin, -
joiden se kokee suvaitsevan liikaa palestiinalais-islamisteja.
USA:n presidentti Obama sanoi, -
että Netanjahun vaalipäivän aattona antamilla lausunnoilla -
palestiinalaisvaltiosta sekä Israelin arabien -
”hyökkäävästä” äänestämisestä Israelin parlamenttivaaleissa -
olisi omat seurauksensa USA:n ulkopolitiikkaan.
Obama kertoi The Atlantic -lehden haastattelussa, -
että hän tunsi velvollisuudekseen tuomita Netanjahun lausunnot, -
sillä jos ei olisi niin tehnyt, hän olisi menettänyt uskottavuutensa -
Israelin puolustamisessa kansainvälisellä areenalla.
Hän huomautti, että Netanjahun kommentit Israelin arabeista -
olivat ristiriidassa Israelin itsenäisyysjulistuksen kanssa.
Obama hylkäsi lujasti joidenkin Israelin amerikanjuutalaisten -
väitteet siitä, ettei Israelin halli- tuksen linjauksia tulisi kritisoida.
Obama korosti, että mielipide-erot Israelin hallituksen politiikasta -
eivät tarkoita sitä, että hän on juutalais- tai Israelin-vastainen.
Pääministeri Netanjahu tapasi eilen -
Yhdistetyn arabilistan puheenjohtajan Odehin. He keskustelivat -
Israelin arabien sosiaalisesta ja taloudellisesta edistämisestä.
Netanjahu lupasi järjestää muodollisen keskustelutilaisuuden -
ministereille ja knessetin arabijäsenille -
sosioekonomisen ohjelman perustamiseksi.
Knessetjäsen Odeh sanoi -
vastustavansa Israelin suurimman vähemmistön nimissä -
pääministerin lietsontaa häntä kohtaan vaalikampanjan aikana.
Hän kertoi puhuneensa Netanjahun kanssa -
arabisektorin vakavasta asuntokriisistä.
Hän vaati myös talojen purkupolitiikan keskeyttämistä heti.
USA lähetti korkea-arvoisen hallintovirkamiehen Israeliin -
osana yritystä käynnistää -
neuvottelut Lähi-idän saamiseksi vapaaksi ydinaseista.
USA:n ulkoministeriö vahvisti, että virkamies -
on ulkoministerin avustaja ydinsulun ja kansallisen turvallisuuden asioissa.
Israelin ulkoministeriö ei kommentoinut asiaa.
Iranilaiskenraali varoitti Israelia hyökkäämästä Irania vastaan, -
sillä Iran pystyisi tuhoamaan Tel Avivin ja Haifan kaupungit -
shiia-islamistisen Hizbollahin ja muiden liittolaistensa avulla.
Kenraali Safawi, ajatollah Khamenein sotilaallinen neuvonantaja, sanoi, -
että Hizbollahilla on yli 80 000 ohjusta suunnattuina näihin kaupunkeihin.
Hizbollah sanoi, että Lähi-itä on liekeissä ja vaarassa jakautua, -
eikä loppua ole näköpiirissä sodalle Syyriassa. Hizbollahin taistelijat -
kamppailevat siellä Assadin armeijan rinnalla kapinallisia vastaan.
Hizbollahin varajohtaja, sheikki Qassem sanoi, -
etteivät kapinalliset pysty kaatamaan Assadin hallitusta, -
vaikka ovatkin saaneet voittoja viime aikoina.
ISIS muun muassa valtasi Palmyran kaupungin tällä viikolla.
Qassem totesi Reuters-uutistoimiston haastattelussa, -
että Assadin liittolaiset Iran, Venäjä ja Hizbollah -
tukevat Assadia "niin kauan kuin tarve vaatii".
Hän painotti, ettei Syyrian sotaa ratkaista ilman Assadia.
Hän pyysi arabeja ja maailmaa tiedostamaan tämän.
Ratkaisut Syyrian suhteen ovat lykkääntyneet.
Näkyvissä ei ole poliittista ratkaisua. Väsytyssota jatkuu, -
ja on odotettava muita alueellisia kehityksiä, erityisesti Irakissa.
Syyrian tapahtumat ovat nyt hyökkäyksiä ja perääntymisiä, -
eikä sellainen muuta tilannetta maantieteellisesti tai poliittisesti.
Lähi-itä on tänään tulessa, jännittynyt, vailla ratkaisuehdotuksia.
Vaikuttaa siltä, että tilanne tulee jatkumaan näin vielä vuosia.
Seuraavaksi Jordaniaan. Egyptin presidentti al-Sisi tapasi -
Jordanian kuninkaan Abdullahin Jordanian Ammanissa -
ennen tänään alkanutta Maailman talousfoorumia.
Foorumissa keskustellaan mm. turvallisuudesta -
ja humanitaarisista aiheista koskien Syyriaa, Irakia ja Libyaa.
Kiitos seurasta!
Olen Jonathan Hessen. Shabat shalom, nähdään maanantaina!
Suomennos: Sirpa Bågman